[{"text_idx": "#000000", "text": "Mewn partneriaeth a\u0302 Dinasoedd Anweledig, y fenter gymdeithasol lwyddiannus, bydd Y Wallich yn hyfforddi pobl y mae digartrefedd yn effeithio arnynt i dywys ymwelwyr o amgylch eu dinas enedigol"}, {"text_idx": "#000001", "text": "Mae Dinasoedd Anweledig yn fenter gymdeithasol lwyddiannus sy\u2019n hyfforddi pobl y mae digartrefedd yn effeithio arnynt i dywys ymwelwyr o amgylch eu dinasoedd eu hunain ar droed."}, {"text_idx": "#000002", "text": "Mae\u2019r teithiau hyn yn rhoi cipolwg unigryw ar y ddinas, a\u2019r tywyswyr eu hunain fydd yn dewis y thema\u0302u, gan gysylltu hanes y ddinas a\u0302\u2019u profiadau a\u2019u diddordebau personol eu hunain."}, {"text_idx": "#000004", "text": "Sut bydd hyn o fudd i ddefnyddwyr gwasanaeth Y Wallich?"}, {"text_idx": "#000006", "text": "Mae hyn yn dechrau drwy feithrin hyder a datblygu sgiliau drwy gael cleientiaid i helpu i gynllunio, darparu, gwerthuso a gwella\u2019r gwasanaethau maent yn eu derbyn."}, {"text_idx": "#000007", "text": "Drwy ddechrau cymryd rhan fel hyn, byddant yn barod i symud ymlaen i wneud gweithgareddau lle byddant yn gwneud cynnydd ffurfiol, a\u2019r nod yw helpu pobl i gyrraedd lefel gynaliadwy o annibyniaeth drwy addysg, hyfforddiant a chyflogaeth."}, {"text_idx": "#000011", "text": "Bydd partneriaid creadigol a chymunedol yn darparu\u2019r elfen hon o\u2019r prosiect, gan gynnwys Amgueddfa Genedlaethol Cymru ac Archifau Morgannwg."}, {"text_idx": "#000013", "text": "Helo, John ydw i, bardd ac ymgyrchydd sydd bob amser wedi galw Caerdydd yn gartref."}, {"text_idx": "#000014", "text": "Cefais i fy magu yma, astudiais newyddiaduraeth yma ac es i ymlaen i brotestio am y tro cyntaf y tu allan i Gastell Caerdydd gyda\u2019r mudiad Occupy."}, {"text_idx": "#000017", "text": "Ychydig o amser yn o\u0302l, collais i fy swydd tua\u2019r un pryd a\u0302 chael fy nhroi allan gan fod y landlord eisiau gwerthu. Roeddwn i mewn sefyllfa fregus."}, {"text_idx": "#000019", "text": "Mae bod yn rhan o\u2019r gymuned greadigol yng Nghaerdydd wedi chwarae rhan bwysig yn hyn."}, {"text_idx": "#000020", "text": "Dydw i ddim bob amser yn hoff o gael cyswllt llygad a\u0302 rhywun \u2013 dydy hyn ddim yn bersonol, ond mae\u2019n rhan o fyw bywyd gyda syndrom Asperger."}, {"text_idx": "#000021", "text": "Fodd bynnag, rydw i bob amser wedi mwynhau ymchwilio i\u2019r straeon a\u2019r digwyddiadau sy\u2019n ein diffinio ni, ac mae gallu defnyddio fy niddordeb mewn hanes cymdeithasol fel rhan o (Caerdydd Anweledig) wedi rhoi llawer mwy o hyder i mi."}, {"text_idx": "#000023", "text": "Ewch i\u2019r safleoedd lle mae protestiadau wedi bywiogi\u2019r ddinas ac wedi paratoi\u2019r ffordd ar gyfer newid. Mae John yn eich tywys i\u2019r mannau cwrdd eiconig lle mae achosion byd-eang a lleol wedi cael eu brwydro."}, {"text_idx": "#000026", "text": "Mae John yn cynnwys ei farddoniaeth yn fedrus, gan rannu ei waith ei hun ochr yn ochr a\u0302 darnau allweddol. Mae\u2019r daith hon yn bersonol ac yn wleidyddol, ac yn rhoi cipolwg i chi ar Gaerdydd fel dinas sy\u2019n gwneud i bobl greu."}, {"text_idx": "#000027", "text": "Gan ddechrau wrth y gofeb i Betty Campbell, bydd y daith hon yn eich arwain at greadigrwydd Stryd Womanby, ac yn cyfuno sut gwnaeth y Rhufeiniaid, y Llychlynwyr, y teulu Bute a Mo\u0302r-ladron i gyd ddylanwadu ar y ddinas."}, {"text_idx": "#000028", "text": "Byddwch chi\u2019n clywed profiadau uniongyrchol, gan gynnwys protest y mudiad Occupy y tu allan i Gastell Caerdydd, ac achub lleoliadau cerddorol lleol."}, {"text_idx": "#000029", "text": "Bydd y daith yn dod i ben ger cofeb Aneurin Bevan, sylfaenydd y GIG ac eiriolwr dros dai cymdeithasol."}, {"text_idx": "#000034", "text": "Yn o\u0302l Sylfaenydd Dinasoedd Anweledig, Zakia:"}, {"text_idx": "#000035", "text": "\u201cRydyn ni\u2019n falch iawn o gael dechrau gweithio gyda\u2019r Wallich yng Nghymru. Creu cyfleoedd i bobl yng Nghymru y mae\u2019r Wallich, felly addas iawn ydy gweld teithiau Dinasoedd Anweledig yn dod yn rhan o\u2019r hyn maen nhw\u2019n ei wneud."}, {"text_idx": "#000037", "text": "Datganiadau a Pholisi\u0308au The Wallich"}]